Uredba Komisije (EGS) št. 1980/92

z dne 16. julija 1992

o spremembi Uredbe (EGS) št. 1538/91 o uvedbi podrobnih pravil za izvajanje Uredbe (EGS) št. 1906/90 o določenih standardih trženja za perutninsko meso

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1906/90 z dne 26. junija 1990 o določenih standardih trženja za perutninsko meso [1] in zlasti členov 3(3) in 9,

ker člen 8 Uredbe Komisije (EGS) št. 1538/91 [2], kakor je bila nazadnje spremenjena z Uredbo (EGS) št. 315/92 [3], določa podrobna pravila za neobvezno razvrščanje zamrznjenega in hitro zamrznjenega perutninskega mesa v kategorije po masi;

ker naj bi te določbe spremenili, da bi upoštevali sedanje trgovinske prakse za trženje težjih trupov v določenih državah članicah in še naprej dovolili označevanje mase v anglosaških merskih enotah do 31. decembra 1994 za proizvode, tržene v Združenem kraljestvu;

ker so ukrepi iz te uredbe, v skladu z mnenjem Upravljalnega odbora za perutninsko meso in jajca,

SPREJELA NASLEDNJO UREDBO:

Člen 1

Člen 8 Uredbe (EGS) št. 1538/91 se nadomesti z naslednjim besedilom:

"Člen 8

1. Predpakirano zamrznjeno ali hitro zamrznjeno perutninsko meso se lahko razvrsti v kategorije po masi v skladu s členom 3(3) Uredbe (EGS) št. 1906/90 v predpakiranja v smislu člena 2 Direktive 76/211/EGS.

Predpakiranja so lahko:

- predpakiranja, ki vsebujejo en perutninski trup, ali

- predpakiranja, ki vsebujejo enega ali več kosov istega tipa in vrste perutnine,

kot je opredeljeno v členu 1.

2. Vsa predpakiranja so, v skladu z odstavkoma 3 in 4, opremljena z označbo mase proizvoda, ki se imenuje "nazivna količina", ki mora biti navedena.

3. Predpakiranja zamrznjenega ali hitro zamrznjenega perutninskega mesa se lahko razvrstijo v kategorije po nazivni količini na naslednji način:

- trupi:

- <1100 g: razredi po 50 g (1050 – 1000 – 950 itd.),

- 1100 - <2400 g: razredi po 100 g (1100 – 1200 – 1300 itd.),

- ≥2400 g: razredi po 200 g (2400 – 2600 – 2800 itd.),

- kosi:

- <1100 g: razredi po 50 g (1050 – 1000 – 950 itd.),

- ≥1100 g: razredi po 100 g (1100 – 1200 – 1300 itd.).

4. Predpakiranja, navedena v odstavku 1, so sestavljena tako, da izpolnjujejo naslednje zahteve:

- dejanska vsebina povprečno ni manjša od nazivne količine,

- delež predpakiranj z negativno napako, ki je večja od največje dovoljene negativne napake, določene v odstavku 9, je dovolj majhen, da lahko serije predpaketov izpolnjujejo zahteve presoje iz odstavka 10,

- nobeno predpakiranje z negativno napako, ki je najmanj dvakrat večja od največje dovoljene negativne napake, določene v odstavku 9, se ne sme tržiti.

Opredelitve nazivne količine, dejanske vsebine in negativne napake, določene v Prilogi I k Direktivi 76/211/EGS, se uporabijo za to uredbo.

5. Glede odgovornosti tistega ki pakira ali uvoznika zamrznjenega ali hitro zamrznjenega perutninskega mesa in nadzora, ki ga izvajajo pristojni organi, se smiselno uporabljajo točke 4, 5 in 6 Priloge I Direktive 76/211/EGS.

6. Nadzor predpakiranj se izvaja z vzorčenjem in v dveh delih:

- nadzor, ki zajema dejansko vsebino vsakega predpakiranja v vzorcu,

- nadzor, ki zajema povprečje dejanske vsebine predpakiranja v vzorcu.

Serija predpakiranj se šteje, da je sprejemljiva, če rezultati obeh teh nadzorov izpolnjujejo merila za sprejem iz odstavkov 10 in 11.

7. Serijo sestavljajo vsa predpakiranja iste nazivne količine, istega tipa in iste proizvodnje, pakirani na istem mestu, ki jih je treba nadzirati.

Velikost serije se omeji na količine, navedene spodaj:

- ko so predpakiranja pregledana na koncu pakirne linije, je število predpakiranj v vsaki seriji enako maksimalni urni proizvodnji na pakirni liniji, brez vsake omejitve glede na velikost serije.

- v drugih primerih se velikost serije omeji na 10000 predpaketov.

8. Vzorec, ki se sestoji iz naslednjega števila predpakiranj se vzame naključno iz vsake serije, ki se pregleda:

velikost serije | velikost vzorca |

100 do 500 | 30 |

501 do 3200 | 50 |

> 3200 | 80 |

Za serije z manj kot 100 predpakiranj, je nedestruktivni test v smislu Priloge II Direktive 76/211/EGS, kadar se opravi, 100 %.

9. V primeru predpakiranega perutninskega mesa, so še dopustne naslednje dovoljene negativne napake:

nominalna količina, g | dovoljena negativna napaka, g |

trupi | kosi |

< manj kot 1000 | 25 | 25 |

1100 <2400 | 50 | 50 |

2400 in več | 100 |

10. Za preverjanje dejanske vsebine vsakega predpakiranja v vzorcu, se izračuna najmanjša sprejemljiva vsebina tako, da se od nazivne količine predpakiranja odšteje najmanjšo negativno napako, ki je še sprejemljiva za to vsebino.

Za predpakiranja v vzorcu, katerih dejanska vsebina je manjša od najmanjše sprejemljive vsebine se šteje, da so z napako.

Serija preverjenih predpakiranj se šteje, za sprejemljivo ali izvrženo, če je število predpakiranj z nedovoljeno napako v vzorcu manjše ali enako kriterijem sprejemljivosti oziroma enako ali večje od kriterijev za zavrženje, kar prikazuje spodaj navedena preglednica:

Število enot v vzorcu | Število vzorcev z napako |

kriterij sprejemljivosti | kriterij za zavrženje |

30 | 2 | 3 |

50 | 3 | 4 |

80 | 5 | 6 |

11. Za nadzor povprečne dejanske vsebine se šteje, da je serija predpakiranj sprejemljiva, če je povrečna dejanska vsebina predpakiranj, ki sestavljajo vzorce, večja od kriterija sprejemljivosti, ki je naveden spodaj:

velikost vzorca | kriterij sprejemljivosti za povprečno dejansko vsebino |

30 | x- ≥ Qn — 0,503 s |

50 | x- ≥ Qn — 0,379 s |

80 | x- ≥ Qn — 0,295 s |

x

- = povprečna dejanska vsebina predpakiranj,

Qn = nazivna količina predpakiranja,

s = standardni odklon dejanske vsebine predpakiranj v seriji

Standardni odklon se izračuna, kot je navedeno v točki 2.3.2.2. Priloge II Direktive 76/211/EGS.

12. Označbo nazivne količine predpakiranj, za katero se uporabi ta člen, sme spremljati dodatna označba, dokler določbe Direktive 80/181/EGS dovoljujejo uporabo dodatnih označb.

13. Namesto da uporabijo določbe odstavka 2 do 12, smejo nosilci dejavnosti do 31. decembra 1994 tržiti v Združenem kraljestvu predpakiranja iz tega člena, ki so zakonito označeni v skladu z nacionalno zakonodajo, tako da je nazivna količina izražena v anglosaških merah.

V zvezi s perutninskim mesom, ki prihaja v Združeno kraljestvo iz drugih držav članic in ki izpolnjuje določbe v prejšnjem pododstavku, se opravijo naključni pregledi in se ne opravijo na meji."

Člen 2

Ta uredba začne veljati 1. avgusta 1992.

Vendar smejo nosilci dejavnosti do 31. decembra razvrščati predpakirano zamrznjeno ali hitro zamrznjeno perutninsko meso v razrede po masi v skladu s predpisi, veljavnimi pred začetkom veljavnosti te uredbe. Ti proizvodi se lahko nato tržijo do 31. decembra 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. julija 1992

Za Komisijo

Ray Mac Sharry

Član Komisije

[1] UL L 173, 6.7.1990, str. 1.

[2] UL L 143, 7.6.1991, str. 11.

[3] UL L 34, 11.2.1992, str. 23.

--------------------------------------------------